## Obvezatne upute broj IV o glasovanju osoba na službi u oružanim snagama Republike Hrvatske, članova posada pomorskih i riječnih brodova pod hrvatskom zastavom i osoba lišenih slobode

### NN 172/2004 (8.12.2004.), Obvezatne upute broj IV o glasovanju osoba na službi u oružanim snagama Republike Hrvatske, članova posada pomorskih i riječnih brodova pod hrvatskom zastavom i osoba lišenih slobode

# DRŽAVNO IZBORNO POVJERENSTVO REPUBLIKE HRVATSKE

3005

Na teme­lju
članka 22. stavka 1. točke 2. Zakona o izboru pred­sjednika Republike Hrvatske
(»Narodne novine«, broj 22/92, 42/92 – isp., 71/97), Državno izborno
povjerenstvo Republike Hrvatske utvrđuje

## OBVEZATNE UPUTE BROJ IV

### O GLASOVANJU OSOBA NA SLUŽBI U ORUŽANIM SNAGAMA REPUBLIKE HRVATSKE, ČLANOVA POSADA POMORSKIH I RIJEČNIH BRODOVA POD HRVATSKOM ZASTAVOM I OSOBA LIŠENIH SLOBODE

Birači
na službi u oružanim snagama Republike Hrvatske, članovi posada pomorskih i
riječnih brodova pod hrvatskom zastavom i birači lišeni slobode glasovat će na
izborima 2. siječ­nja 2005. za predsjednika Republike Hrvatske na posebnim biračkim
mjestima određenim sukladno odredbi članka 34. Zakona o izboru predsjednika
Republike Hrvatske.

1. Birači
na službi u oružanim snagama Republike Hrvatske glasuju na biračkim mjestima
koja će odrediti državni tajnik Središ­nje­ga državnog ureda za upravu, na
prijedlog ministra obrane.

Birači
koji se kao članovi posada pomorskih i riječnih brodova pod hrvatskom zastavom
na dan izbora zateknu izvan granica Republike Hrvatske glasuju na biračkim
mjestima koja će odrediti ministar mora, turizma, prometa i razvitka.

Birači
koji su lišeni slobode glasuju na biračkim mjestima koja će odrediti ministar
pravosuđa.

2. Biračke
odbore na biračkim mjestima na kojima će glasovati birači na službi u oružanim
snagama, članovi posada pomorskih i riječnih brodova pod hrvatskom zastavom
koji se na dan izbora zateknu izvan granica Republike Hrvatske i birači koji su
lišeni slobode imenuju općinska izborna povjerenstva, gradska izborna
povjerenstva odnosno Gradsko izborno povjerenstvo Grada Zagreba i to:

– biračke
odbore za birače na službi u oružanim snagama imenovat će ono izborno
povjerenstvo (općinsko, gradsko, odnosno Gradsko izborno povjerenstvo Grada
Zagreba) na čijem se području nalaze biračka mjesta;

– biračke
odbore za birače članove posada brodova imenovat će ono izborno povjerenstvo
(općinsko, gradsko, odnosno Grad­sko izborno povjerenstvo Grada Zagreba) na čijem
se području nalazi sjedište trgovačkog društva koje je vlasnik brodova na
kojima se nalaze biračka mjesta (brodar);

– biračke
odbore za birače – osobe lišene slobode imenovat će ono izborno povjerenstvo
(općinsko, gradsko, odnosno Grad­sko izborno povjerenstvo Grada Zagreba) na čijem
se području nalaze kaznionice odnosno zatvori i odgojni zavodi u kojima se
nalaze osobe lišene slobode.

3.
Nadležni uredi za vođe­nje popisa birača, prema mjestu prebivališta za osobe na
službi u oružanim snagama, članove posada pomorskih i riječnih brodova pod hrvatskom
zastavom i osobe lišene slobode, pravovremeno će dostaviti izvode iz popisa
birača za te osobe nadležnim izbornim povjerenstvima (općin­skom, gradskom,
odnosno Gradskom izbornom povjerenstvu Gra­da Zagreba) na čijem se području
nalaze biračka mjesta na koji­ma će glasovati te osobe.

Da bi se ti izvodi mogli na vrijeme dostaviti nadležnim
izbor­nim povjerenstvima, zapovjedništva postrojbi Hrvatske vojske, trgovačka
društva – vlasnici brodova koji će se na dan izbora zateći izvan granica
Republike Hrvatske i uprave kaznionica odnosno zatvora i odgojnih zavoda u
kojima se nalaze osobe lišene slobode, dostavit će ŽURNO podatke o navedenim
bira­čima nadležnim uredima za vođe­nje popisa birača prema mjestima u kojima
ti birači imaju prebivalište.

4. Članovi posada pomorskih i riječnih brodova pod
hrvat­skom zastavom koji se na dan izbora zateknu u lukama Republike Hrvatske
mogu glasovati na biračkim mjestima svog prebivališta ili na biračkim mjestima
luke u kojoj se nalazi brod pod uvjetima iz članka 30. Zakona o popisu birača
(»Narodne novine«, broj 19/92), tj. tako da se privremeno upišu u popis birača
grada ili općine (luke) u kojoj se zateknu, a na temelju potvrde o upisu u
popis birača koju im je izdalo tijelo uprave nadležno za poslove opće uprave
koje vodi popis birača.

5. Ove Obvezatne upute stupaju na snagu danom objave
u »Narodnim novinama«.

Klasa: 020-03/04-03/04
Urbroj: 599-04-01
Zagreb, 3. prosinca 2004.

Predsjednik
**Ivica** **Crni****ć, dipl****. iur**., v. r.

Uputa, NN 172/2004-3005